APSTIPRINĀTI

ar Valkas novada pašvaldības domes

2024.gada 21.jūnija sēdes lēmumu Nr.209

(sēdes protokols Nr.8,28.§)

Nekustamo īpašumu
**Valkas novads, Valka, no nekustamā īpašuma “Cepļa pļavas” atdalīta zemes vienība Raiņa iela 90B**

Valkas novads

**IZSOLES NOTEIKUMI**

**1. Vispārīgie noteikumi**

1.1. Izsoles noteikumi nosaka kārtību, kādā organizējama un rīkojama Valkas novada pašvaldībai piederoša **no nekustamā īpašuma “Cepļa pļavas” atdalīta zemes vienība Raiņa iela 90B,** (turpmāk – objekts) izsole, atbilstoši Publiskas personas mantas atsavināšanas likumam un Ministru kabineta 01.02.2011. noteikumiem Nr.109 “Kārtība, kādā atsavināma publiskas personas manta”.

1.2. Izsoli organizē Valkas novada pašvaldības īpašumu privatizācijas un atsavināšanas komisija, Beverīnas ielā 3, Valkā, Valkas novadā, LV-4701.

**2. Objektu raksturojums**

|  |  |  |
| --- | --- | --- |
| 2.1. | Objekta adrese, kadastra numurs, sastāvs | no pašvaldībai piederoša nekustamā īpašuma “Cepļa pļavas” kadastra numurs 9401 004 0325, platība 13,4387ha atdalīta zemes vienība Valkā, **Raiņa iela 90B, kadastra apzīmējums 9401 004 0024, platība 3.0806 ha** |
| 2.2. | Nekustamā īpašuma tiesību nostiprināšana zemesgrāmatā | Lēmuma datums: 05.09.2016. Valkas pilsētas zemesgrāmatu nodalījums Nr.1000 0055.9277; |
| 2.3. | Ziņas par personām, kuras nomā vai lieto objektu vai tā daļu, un šo līgumu termiņiem | SIA "SP Valka", 13.01.2020. Līgums Nr. VND/4-22/20/8 par apbūves tiesību piešķiršanu; 28.0.2021. Vienošanās Nr.VND/4-22/21/181 par grozījumiem līgumā Nr. VND/4-22/20/8 „Par apbūves tiesību piešķiršanu” un Pārjaunojuma līgums Nr.4.18/23/141, 2020.gada 13.janvāra Līgumam Nr. VND/4-22/20/8 „Par apbūves tiesību piešķiršanu”.Līguma termiņš 22.03.2051. |
| 2.4. | Pirmpirkuma tiesības | Nav |
| 2.5. | Lietu tiesības, kas apgrūtina īpašumu | Apbūves tiesība, nostiprināta Valkas pilsētas zemesgrāmatu nodalījumā nr. 00000559277-AT001 |

**3.Izsoles veids, maksājumi un samaksas kārtība**

|  |  |  |
| --- | --- | --- |
| 3.1. | Izsoles veids | Rakstiska izsole ar augšupejošu soli.Izsole notiek uz katru īpašumu atsevišķi. |
| 3.2. | Maksāšanas līdzekļi un to proporcijas | 100% *euro* |
| 3.3. | Izsoles sākumcena | 25 450,00 EUR |
| 3.4. | Izsoles nodrošinājuma apmērs | 2545,00 EUR |
| 3.5. | Izsoles solis | 1000,00 EUR |
| 3.6. | Izsoles reģistrācijas maksa | 30 EUR (trīsdesmit euro) par katru. |
| 3.7. | Samaksas termiņi | 3.7.1.Nodrošinājums un reģistrācijas maksa iemaksājama līdz pieteikuma pieņemšanas termiņa beigām.3.7.2. Maksa par izsolē iegūto nekustamo īpašumu: nosolītā summa (atrēķinot iemaksāto nodrošinājumu) jāsamaksā izsoles noteikumu 7.1.punktā noteiktajā kārtībā atkarībā no izvēlētā maksāšanas termiņa |
| 3.8. | Nodrošinājuma un reģistrācijas maksājumi | Maksājumi jāieskaita atsevišķi Valkas novada domes reģ.Nr. 90009114839, norēķinu kontāLV16UNLA0050014283134, A/S”SEB BANKA”,kods UNLALV2X, norādot iemaksas mērķi, attiecīgi:“Reģistrācijas maksa dalībai izsolē” un “Nodrošinājums par dalību izsolē uz izsoles objektu /*norādot nosaukumu*/”. |
| 3.9. | dalībnieku reģistrācija | līdz 2024.gada 29.jūlija plkst.16:00 |
| 3.10. | izsoles laiks un vieta/ piedāvājumu atvēršanas sēde | 2024. gada 30.jūlijā, plkst.11:00, Beverīnas ielā 3, Valkā, Valkas novadā, LV-4701 |

**4.Izsoles priekšnoteikumi**

* 1. Par izsoles dalībnieku var kļūt jebkura fiziskā vai juridiskā persona, kurai ir tiesības
	iegūt Latvijas Republikā nekustamo īpašumu, tanī skaitā, zemi, un kura līdz
	reģistrācijas brīdim ir iemaksājusi šo noteikumu 3.5.punktā minēto nodrošinājumu un 3.7.punktā minēto reģistrācijas maksu un kurai nav Valsts ieņēmumu dienesta administrēto
	nodokļu (nodevu) parādu Latvijas Republikā, vai valstī, kurā tas reģistrēts, tajā
	skaitā, valsts sociālās apdrošināšanas iemaksu parādi, kas kopsummā pārsniedz
	150 EUR, kā arī maksājumu (nodokļi, nomas maksājumi utt.) parādu attiecībā pret
	Valkas novada pašvaldību.
	2. Izsoles dalībniekiem nedrīkst būt pasludināta maksātnespēja, tiem nav uzsākts
	likvidācijas process, to saimnieciskā darbība nav apturēta vai pārtraukta, vai nav
	uzsākta tiesvedība par darbības izbeigšanu, maksātnespēju vai bankrotu.
	3. Lai kļūtu par izsoles dalībnieku, pretendentam **līdz 3.10. punktā noteiktajam termiņam,** jāiesniedz pieteikums par piedalīšanos izsolē, Valkas novada domē Beverīnas ielā 3, Valkā vai pa pastu uz adresi: Valkas novada dome, Beverīnas iela 3, Valka, Valkas novads, LV-4701, kam pievienoti sekojoši dokumenti:
		1. Dokuments, kas apliecina reģistrācijas maksas un drošības naudas apmaksu;
		2. Dokuments, par to, ka nav nodokļu parādu.
	4. Pieteikumā norāda:
		1. fiziska persona – vārdu, uzvārdu, personas kodu, deklarētās dzīvesvietas adresi; juridiska persona – nosaukumu, reģistrācijas numuru un juridisko adresi;
		2. pretendenta pārstāvja vārdu, uzvārdu un personas kodu;
		3. elektroniskā pasta adresi (ja ir) un telefona numuru;
		4. izsoles objektu - nekustamā īpašuma adresi, kadastra numuru un platību;
		5. atsavināšanas mērķi;
		6. piedāvāto summu;
		7. nosolītās summas samaksas veids (izvēloties to atbilstoši 7.1.1.punktam vai 7.1.2.punktam).
	5. Izsoles komisija pēc piedāvājumu atvēršanas ir tiesīga pārbaudīt dalībnieku dokumentos sniegtās ziņas un, ja tiek atklāts, ka izsoles dalībnieks ir sniedzis nepatiesas ziņas, to svītro no dalībnieku saraksta un nepieļauj dalību izsolē. Atkārtotas izsoles gadījumā, šīm personām nav atļauts piedalīties.
	6. Ziņas par izsoles dalībniekiem nav izpaužamas līdz izsoles sākumam.
	7. **Pretendents iesniedz pieteikumu slēgtā aploksnē**. Uz aploksnes norāda, ka pieteikums tiek iesniegts rakstiskai izsolei, kā arī izsoles objektu, kadastra numuru, izsoles pretendenta vārdu, uzvārdu vai nosaukumu un adresi.
	8. Piedāvājuma cenai ir jābūt vismaz “Izsoles sākumcena” plus viens “solis”, piedāvājot augstāko summu, jāņem vērā izsoles kāpuma soļa lielums.
	9. Izsoles rīkotājs reģistrē saņemtos pieteikumus to saņemšanas secībā, norāda saņemšanas datumu un laiku, kā arī pretendentu. Pieteikumu glabā slēgtā aploksnē līdz izsoles sākumam.

**5.Izsoles gaita**

* 1. Pretendents drīkst piedalīties rakstiskā izsolē, ja pieteikums iesniegts publikācijā par izsoli norādītajā termiņā.
	2. Pieteikumu atvēršanu publikācijā par izsoli norādītajā datumā, laikā un vietā rīko izsoles komisija.
	3. Pieteikumu atvēršana ir atklāta, un tos atver iesniegšanas secībā.
	4. Ja pieteikumā nav iekļauta šo noteikumu 4.4.punktā minētā informācija vai pieteikumā piedāvātā summa nepārsniedz vienu soli no publicētās nosacītās cenas apmēra, izsoles komisija pieņem lēmumu par pretendenta izslēgšanu no dalības rakstiskā izsolē un izsoles pieteikumu neizskata.
	5. Izsoles komisijas priekšsēdētājs pēc pieteikumu atvēršanas nosauc pretendentu, pieteikuma iesniegšanas datumu un laiku, kā arī pretendenta piedāvāto summu un parakstās uz pieteikuma (parakstās arī pārējie komisijas locekļi). Pieteikumu atvēršanu protokolē. Mutiskie piedāvājumi rakstiskā izsolē ir aizliegti.
	6. Ja nepieciešams papildu laiks, lai izvērtētu pieteikumu atbilstību publicētajiem nosacījumiem, pēc pieteikumu atvēršanas paziņo laiku un vietu, kad tiks paziņoti rakstiskas izsoles rezultāti. Ja papildu izvērtējums nav nepieciešams, pēc visu pieteikumu atvēršanas paziņo, ka rakstiskā izsole pabeigta, kā arī nosauc visaugstāko izsolē piedāvāto summu un izsoles pretendentu, kas to nosolījis un atzīstams par izsoles uzvarētāju. Rakstiskās izsoles rezultātu paziņošanu protokolē.
	7. Ja pēc visu pieteikumu atvēršanas izrādās, ka vairāki pretendenti piedāvājuši vienādu augstāko summu, izsoles komisija veic vienu no šādām darbībām:
		1. turpina izsoli, pieņemot rakstiskus piedāvājumus no pretendentiem vai to pārstāvjiem, kuri piedāvājuši vienādu augstāko summu, ja tie piedalās pieteikumu atvēršanā, un organizē piedāvājumu tūlītēju atvēršanu;
		2. rakstiski lūdz pretendentus, kuri piedāvājuši vienādu augstāko summu, izteikt rakstiski savu piedāvājumu par iespējami augstāko izsoles summu, nosakot piedāvājumu iesniegšanas un atvēršanas datumu, laiku, vietu un kārtību.
	8. Ja neviens no pretendentiem, kuri piedāvājuši vienādu augstāko summu neiesniedz jaunu piedāvājumu par augstāku summu, iznomātājs pieteikumu iesniegšanas secībā rakstiski piedāvā minētajiem pretendentiem slēgt pirkuma līgumu atbilstoši to nosolītajai summai.
	9. Ja publikācijā par izsoli norādītajā pieteikumu iesniegšanas termiņā neviens pretendents nav pieteicies, iznomātājs var pazemināt nosacīto cenu un rīkot atkārtotu izsoli.

**6. Izsoles rezultātu apstiprināšana un pirkuma līguma slēgšana**

6.1. Izsoles rezultātus apstiprina ar Valkas novada pašvaldības domes sēdes lēmumu, ne vēlāk kā 30 dienu laikā pēc 7.1.punktā noteikto maksājumu saņemšanas un piecu darbdienu laikā pēc izsoles rezultātu apstiprināšanas tos publicē vai nodrošina minētās informācijas publicēšanu pašvaldības mājaslapā internetā.

6.2. Pēc Izsoles rezultātu apstiprināšanas Valkas novada pašvaldība 10 darba dienu laikā uzaicina Izsoles uzvarētāju noslēgt Objekta pirkuma līgumu.

6.3. Objekta pirkuma līgums Izsoles uzvarētajam jāparaksta 10 darba dienu laikā pēc Izsoles rezultātu apstiprināšanas Valkas novada pašvaldības domes sēdē.

6.4. Ja izsoles uzvarētājs šo noteikumu 7.1.punktā noteiktajā apmērā un termiņā nav samaksājis nosolīto cenu, uzskatāms, ka Izsoles uzvarētājs ir atteicies pirkt Objektu, un tas nozīmē, ka tiesības nopirkt nekustamo īpašumu par paša nosolīto augstāko cenu pāriet nākamajam augstākās cenas nosolītājam. Tādā gadījumā pirmajam Izsoles uzvarētājam drošības nauda nav atgriežama.

6.5. Pircējam, kurš nosolījis nākamo augstāko cenu, ir tiesības divu nedēļu laikā no paziņojuma saņemšanas dienas paziņot izsoles rīkotājam par nekustamā īpašuma pirkšanu, norādot, ka Objektu pērk ar tūlītēju samaksu vai uz nomaksu.

6.6. Ja Dalībnieks, kurš nosolījis nākamo augstāko cenu, noteiktajā termiņā paziņo par Objekta pirkšanu un ir veicis 7.1.punktā noteikto pirkuma maksājumu, Valkas novada dome atzīst par izsoles uzvarētāju jauno izsoles uzvarētāju un uzaicina viņu noslēgt Objekta pirkuma līgumu.

6.7. Objekta pirkuma līgums Jaunajam izsoles uzvarētājam jāparaksta Noteikumu 6.3.punktā noteiktajā termiņā.

6.8. Gadījumā, ja arī pārsolītais izsoles dalībnieks neizmanto viņam 6.6.punktā piešķirtās tiesības, izsole atzīstama par nenotikušu.

6.9. Izsoles dalībnieki, kuri nav uzvarējuši izsolē vai skaitās neieradušies uz izsoli, saņem atpakaļ iemaksāto nodrošinājumu viena mēneša laikā. Lai saņemtu nodrošinājumu, izsoles dalībnieki iesniedz izsoles rīkotājam iesniegumu ar norādi par bankas norēķinu kontu, uz kuru nodrošinājums ir jāpārskaita.

6.10. Izsoles dalībnieki samaksāto reģistrācijas maksu atpakaļ nesaņem.

**7. Maksājumu veikšana**

7.1. Izsoles uzvarētājam (turpmāk – Pircējs) nosolītā augstākā cena, atrēķinot iemaksāto Objekta nodrošinājumu, jāsamaksā par nosolīto objektu viena mēneša laikā no izsoles dienas, bet Jaunajam izsoles uzvarētājam – divu nedēļu laikā no Paziņojuma saņemšanas dienas.

Maksa par Objektu jāpārskaita Valkas novada domes reģ. Nr. 90009114839, Norēķinu kontā LV16UNLA0050014283134, A/S”SEB BANKA”, kods UNLALV2X, kā iemaksas mērķi norādot: “**Nekustamā īpašuma /*nosaukums*/, Valka, Valkas novads, pirkuma maksa**”.

7.2. Objekta nodrošinājums tiek ieskaitīts pirkuma maksā.

7.3. Visus izdevumus pie Zvērināta notāra un zemesgrāmatā sedz pircējs.

**8. Nenotikusi izsole**

8.1. Izsole atzīstama par nenotikušu, ja:

8.1.1. sākumcena nav pārsolīta;

8.1.2. noteiktajā termiņā nav iesniegts neviens pieteikums;

8.1.3. nosolītājs nav samaksājis nosolīto cenu.

**9. Citi noteikumi**

9.1. Sūdzības par Izsoles rīkotāja darbībām iesniedzamas Valkas novada pašvaldības Domē līdz izsoles rezultātu apstiprināšanas dienai.

Valkas novada pašvaldības domes priekšsēdētāja vietnieks V.Zariņš

**Izsoles noteikumu pielikums**

PIETEIKUMS DALĪBAI RAKSTISKĀ IZSOLĒ

Nekustamais īpašums “/*nosaukums*/”, Valka, Valkas novads

Pretendents:

|  |  |
| --- | --- |
| Nosaukums vai vārds uzvārds |  |
| Reģistrācijas Nr. Vai pers.kods |  |
| Juridiskā adrese, dzīves vieta |  |
| Faktiskā adrese: |  |
| Kontaktpersona |  |
| Tālrunis |  |
| E-pasts |  |
| Bankas konts |  |
| Persona, kura ir tiesīga pārstāvēt juridisku personu |  |

Piedāvātā summa (ar cipariem un vārdiem, ņemot vērā izsoles soli) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Atsavināšanas mērķis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ar šī pieteikuma iesniegšanu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**turpmāk - Pretendents) piesaka savu dalību nekustamā īpašuma “/*nosaukums*/\_\_\_\_\_\_\_\_\_\_\_”, Valka, Valkas novads, izsolei un apliecina, ka:**

1. Pretendentam ir skaidras un saprotamas Pretendenta tiesības un pienākumi, kas ir noteikti izsoles nolikumā un normatīvajos aktos;
2. Pretendents ir iepazinies ar izsoles nolikuma, tai skaitā visu tā pielikumu, saturu, atzīst to par pareizu, saprotamu un atbilstošu un tam piekrīt;
3. Pretendentam uz pieteikuma iesniegšanas dienu nav neizpildītu maksājumu saistību par līgumiem un/vai nav tiesvedība civillietā ar Valkas novada pašvaldību, vai tās iestādi (struktūrvienību), vai kapitālsabiedrību;
4. Pretendentam uz pieteikuma iesniegšanas brīdi nav pasludināts maksātnespējas process, tiesiskās aizsardzības process vai ārpustiesas tiesiskās aizsardzības process, nav apturēta vai izbeigta saimnieciskā darbība, nav uzsākts likvidācijas process, nav nodokļu parādu, tostarp nekustamā īpašuma nodokļu parādu;
5. Pretendents piekrīt, ka personas dati tiks izmantoti, lai pārliecinātos par sniegtās informācijas patiesīgumu;
6. Visas izsoles piedāvājumā sniegtās ziņas par Pretendentu un tā piedāvājumiem ir patiesas;
7. Pretendents nav ieinteresēts citu Pretendentu šai izsolei iesniegtajos piedāvājumos, piedāvājums ir sagatavots individuāli un nav saskaņots ar konkurentiem;
8. Pretendents ir informēts un piekrīt, ka izsoles procedūras gaitā saskaņā ar Fizisko personu datu aizsardzības likumu tiks apstrādāti no Valsts iedzīvotāju reģistra iegūtie Pretendenta, Pretendenta laulātā un radinieku līdz otrai pakāpei ieskaitot, kā arī šīm personām piederošas komercsabiedrības, Pretendentam vai Pretendenta - juridiskas personas īpašniekiem, valdes locekļiem vai prokūristiem piederošas komercsabiedrības, neatkarīgi no dalības apjoma un formas personas dati (t.sk. personas kods);
9. Pretendents piekrīt, ka saziņai ar Pretendentu tiek izmantots pieteikumā dalībai izsolē norādītā e-pasta adrese.

(vieta un datums) (paraksts) (paraksta atšifrējums)